CELEX: 62014TN0058
Language: da
Date: 2014-01-27 00:00:00
Title: Sag T-58/14: Sag anlagt den 27. januar 2014 — Stührk Delikatessen Import mod Kommissionen

28.4.2014   
            
            
               DA
            
            
               Den Europæiske Unions Tidende
            
            
               C 129/25
            
         Sag anlagt den 27. januar 2014 — Stührk Delikatessen Import mod Kommissionen
   (Sag T-58/14)
   2014/C 129/32
   Processprog: tysk
   
      Parter
   
   
      Sagsøger: Stührk Delikatessen Import GmbH & Co. KG (Marne, Tyskland) (ved advokat J. Sparr)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse i sag AT. 39633 — rejer — K(2013)8286 endelig af 27. november 2013, meddelt sagsøgeren den 29. november 2013, annulleres, for så vist som den angår sagsøgeren.
            
         
               —
            
            
               Subsidiært ophæves den bøde, sagsøgeren er blevet pålagt, i sin helhed.
            
         
               —
            
            
               Mest subsidiært nedsættes størrelsen af den bøde, sagsøgeren er blevet pålagt, og der fastsættes en bøde, der ikke overstiger 188 300 EUR.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren bl.a. gjort følgende gældende:
   
               —
            
            
               Kommissionen har med urette antaget, at sagsøgeren har deltaget i et samlet kartel, der omfattede Nederlandene, Belgien, Frankrig og Tyskland, idet sagsøgeren kun tog hensyn til de prisrammer for én aftager i Nordtyskland, som to virksomheder med betydelig markedsstyrke har fastsat, og derfor kun har deltaget i en geografisk og indholdsmæssigt snævert afgrænset konkurrencebegrænsende aftale.
            
         
               —
            
            
               Sagsøgeren har anført, at virksomheden hverken understøttede eller havde kendskab til de andre deltageres pris- og mængdeaftaler samt kundeopdelingsaftaler for markederne i Nederlandene, Belgien og Frankrig, som Kommissionen har fastslået eksistensen af.
            
         
               —
            
            
               Sagsøgeren har gjort gældende, at Kommissionen til dels ikke har taget hensyn til og til dels har anvendt korrekt fastslåede omstændigheder i modstrid med deres datering og indhold. Sagsøgeren har i denne sammenhæng anfægtet den manglende hensyntagen til et antal formildende omstændigheder i forbindelse med fastsættelsen af bødens størrelse.
            
         
               —
            
            
               Det er endvidere sagsøgerens opfattelse, at Kommissionens retningslinjer for beregning af bøder af 2006 er retsstridige, og at anvendelsen heraf er retsstridig og tilsidesætter såvel princippet om bestemthed som den af EU-lovgiver foreskrevne ramme for bøderne.
            
         
               —
            
            
               Subsidiært har sagsøgeren anført, at Kommissionen i den omtvistede sag har fraveget fremgangsmåden i retningslinjerne for beregning af bøder i væsentlig grad. Kommissionen har derved ikke overholdt den bindende virkning for Kommissionen selv, som følger af udstedelsen af retningslinjerne for beregning af bøder, og Kommissionen har derved overskredet den skønsbeføjelse, den er indrømmet. Endvidere har Kommissionen i den foreliggende sag udmålt deltagernes bøder vilkårligt og indrømmet hoveddeltagerne og anstifterne af det af Kommissionen fastslåede samlede kartel større bødenedsættelser end sagsøgeren på trods af den af Kommissionen selv fastslåede grovhed af overtrædelserne.